section_heading: Kulturni i politički doprinos
paragraph_text: Takva politika u središtu Ukrajine, Moskvu je tjerala da dodatno zaoštri političke odnose, a ukrajinsko stanovništvo pod tuđim protektoratom polako je gubilo prava stečena tijekom prethodnih ustanaka i ratova s poljskom vlašću. Između 1693. i 1696. izbilo je nekoliko novih kozačkih ustanaka, a Mazepa pokušava izbalansirati odnose između pobunjenih kozaka i Moskve regrutirajući snažne kozačke trupe u ratu protiv Turske i drugih neprijatelja Moskve, poput Poljske.